Държавен вестник, бр. 29, 2000 г., стр. 18

С Т Р .  1 8
Д Ъ Р Ж А В Е Н   В Е С Т Н И К
Б Р О Й 29
12. “Биологично разнообразие” е многооб-
разието от живите организми от всички типове
екосистеми, както и екологичните комплекси,
към които те принадлежат, в това число разно-
образието в рамките на вида, между видовете и
между екосистемите.
13. “Култивирани лечебни растения” са та-
кива видове, които се отглеждат при контроли-
рани от човека условия.
14. “Приоритетни видове” са такива лечеб-
ни растения, които поради своята биологична
или ресурсна ценност се нуждаят от специални
мерки за опазване или които са определени като
такива по силата на международни споразуме-
ния, по които Република България е страна.
15. “Приоритетни типове природни место-
обитания” са местообитанията на приоритет-
ни видове лечебни растения или които са оп-
ределени като такива по силата на междуна-
родни споразумения, по които Република
България е страна.
16. “Морфологични части” са коренът, ко-
ренището, луковицата, грудката, стръкът, лис-
тът и цветът на растението.
17. “Начин на ползване” са указания относ-
но начина на събиране на билките (изкопаване,
откъсване, изрязване, обелване), използваните
инструменти и необходимите изисквания за
възстановяване на находището.
18. “Билки за лични нужди” са количества
билки в свежо състояние, събрани от едно лице
в рамките на един ден, както следва:
а) корени, коренища, луковици или грудки—
до 1 кг;
б) стръкове—до 2 кг;
в) листа—до 1 кг;
г) кори—до 0,5 кг;
д) цветове—до 0,5 кг;
е) семена—до 0,1 кг;
ж) плодове—до 10 кг;
з) пъпки—до 0,5 кг;
и) талус—до 1 кг.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Националната стратегия за опазване на
лечебните растения се разработва в 3-годишен
срок от влизането в сила на закона.
§ 3. (1) Раздел “Лечебни растения” към до-
кументите по чл. 50, т. 2, 3 и 4 се разработва в
срок 3 години от влизането в сила на закона.
(2) До разработването на раздела по ал. 1 в
срок една година от влизането в сила на закона
съответните органи извършват приблизителна
оценка на ресурсите и на възможностите за
ползване въз основа на теренни изследвания.
(3) Изследванията и оценката по ал. 1 се
оформят в предварителен проект на раздела по
ал. 1, който се съгласува със съответната реги-
онална инспекция по околната среда и водите.
§ 4. До разработването на раздела по § 3
позволителните по този закон се издават, като
се отчита информацията на предварителния
проект по § 3, ал. 3.
§ 5. Кадастърът на лечебните растения се
организира в срок 5 години от влизането в сила
на закона.
§ 6. Регистрирането на съществуващите из-
купвателни пунктове в съответната регионал-
на инспекция по околната среда и водите се
извършва в срок до 2 месеца от влизането в
сила на закона.
§ 7. В Закона за горите (обн., ДВ, бр. 125 от
1997 г.; изм., бр. 79 и 133 от 1998 г. и бр. 26 от
1999 г.) се правят следните изменения и до-
пълнения:
1. В чл. 63:
а) в ал. 1 думите “кори” и “билки” се залича-
ват, а след думите “семена” и “горски плодове”
се добавя “с изключение на такива от лечебни
растения”;
б) създава се нова ал. 2:
“(2) Ползването на лечебните растения се
урежда от отделен закон.”;
в) досегашните ал. 2, 3 и 4 стават съответно
ал. 3, 4 и 5.
2. В чл. 64 думите “борина и кори” се заме-
нят с “и борина”.
3. В чл. 65, ал. 1 думата “билки” се заличава,
а след думите “горски плодове” се добавя “с
изключение на такива от лечебни растения”.
4. В чл. 93, т. 2 след думата “услуги” се до-
бавя “включително такси за ползване на ди-
ворастящи лечебни растения от държавния
горски фонд”.
5. В чл. 95 се създават т. 26, 27 и 28:
“26. дейности по възстановяването, поддър-
жането и култивирането на лечебни растения и
техните находища в държавния горски фонд;
27. наблюдение и оценка на лечебните рас-
тения в горския фонд;
28. изграждане и поддържане на кадастъра
на лечебните растения.”
§ 8. В Закона за защита на природата (обн.,
ДВ, бр. 47 от 1967 г.; изм., бр. 3 от 1977 г., бр. 39
от 1978 г., бр. 28 от 1982 г., бр. 26 от 1988 г., бр. 86
от 1991 г., бр. 85 от 1997 г. и бр. 11 и 133 от 1998 г.)
се правят следните изменения и допълнения:
1. В чл. 9, ал. 2 думите “билки” и “ценни
билки” се заличават.
2. Създава се чл. 14а:
“14а. Опазването на защитените лечебни
растения се урежда с отделен закон.”
Законът е приет от ХХХVIII Народно съб-
рание на 23 март 2000 г. и е подпечатан с офи-
циалния печат на Народното събрание.
За председател на Народното събрание:
Иван Куртев